Lav et referat af nedenstående tekst:

Tekst:
Efter et større detektivarbejde har Mette Bøgh Jensen og Skagens Kunstmuseer fundet seks konkrete og væsentlige Marie Krøyer-værker, som efter al sandsynlighed befinder sig i private hjem et eller andet sted i Europa. Museet håber at lokalisere værkerne, så de kan indgå i en stor udstilling om Marie Krøyer næste år. - Et af de værkerne, som vi efterlyser, har jeg faktisk fundet i et tidsskrift for børn, fortæller Mette Bøgh Jensen. - Vi ved fra inventarliste fra Krøyers hus i København fra 1902, at der hang det billede faktisk der, siger Mette Bøgh Jensen. Sporet ender i 1902 Billedet er malet i 1890 under Marie og P.S. Krøyers bryllupsrejse til Italien, og det er gengivet i et tidsskrift i 1893. - Det er et af de værker, som man tænker, at det gad man godt se i virkeligheden. Vi har en gengivelse af det, men vi ved ikke, hvordan det ser ud i virkeligheden, siger museumsinspektøren. Men sporene af maleriet ender i 1902. Måske findes det ikke længere, eller måske er det i en privat samling et eller andet sted i Europa, og derfor efterlyser man nu flere værker. - Det kan godt være, at der sidder privatejere derude, som har værker, som vi ikke kender til, og de kan jo indeholde viden, som vi ikke kender til, og den viden vil vi gerne have, siger Mette Bøgh Jensen. Håber at finde værker hos private Ifølge museumsinspektøren så findes der værker hos private, som man ikke kender til. I gamle anmeldelser, avisartikler, kataloger, auktionsberetninger, breve og lignende er værker omtalt, men er ikke set siden, at de blev omtalt for mange år siden. Mette Bøgh Jensen fortæller, at på en svensk auktion i begyndelsen af 1960’erne blev en større del af Marie Krøyers arbejder solgt, og hun håber, at efterlysningen vil tilvejebringe både de seks kendte værkers lokation samt en større mængde af kunstnerens øvrige produktion. Det lykkedes senest i begyndelsen af 2000-tallet, hvor der dukkede flere hidtil ukendte værker op, der blev udstillet i både København og Skagen. Denne gang går efterlysningen også ud i Sverige og internationalt i håb om, at endnu flere forsvundne og hidtil ukendte værker vil se dagens lys. Udstilling skal kaste nyt lys over Marie Krøyer Skagens Kunstmuseer samling indeholder 35 værker af Marie Krøyer. Hovedparten af museets egen samling vil indgå i udstilling sammen med en række ukendte værker. Udstillingen gør op med den dominerende fortælling om Marie Krøyer, som den talentfulde kunstner, som blev gift med P.S. Krøyer i 1889 og derefter holdt op med at male og udstille. - Vi vil godt kaste nyt blik på hende i forhold til, hvad har hun været inspireret af, for hun var meget internationalt orienteret. Vi synes, at i den fortælling, som der er af hende, så handler det meget om hendes forhold til Krøyer og de billeder, som han har malet af hende, hvor hun er hans model, siger museumsinspektør Mette Bøgh Jensen.

Referat:
I et halvt år har museumsinspektør Mette Bøgh Jensen fra Skagens Kunstmuseer været på jagt efter Marie Krøyer-værker til en udstilling næste år, og nu efterlyser hun og museet seks konkrete værker.